เฮลลูวา บอส บอสวายป่วง ทะลวงนรก

เฮลลูวา บอส บอสวายป่วง ทะลวงนรก () เป็นเว็บซีรีส์แอนิเมชันสำหรับผู้ใหญ่แนวสุขนาฏกรรมมืดและละครเพลงของอเมริกา สร้างสรรค์โดยวิเวียน "วิฟเซียพ็อป" เมดราโน (Vivienne "VivziePop" Medrano) เรื่องราวอยู่ในจักรวาลสมมติเดียวกับเรื่องโรงแรมนรกหรรษา (Hazbin Hotel) เกี่ยวกับการผจญภัยแสนวุ่นวายของเหล่าพนักงานแห่งบริษัท อ.ม.ป. (I.M.P.) บริษัทแห่งหนึ่งในนรกที่รับจ้างเป็นนักฆ่าเพื่อลอบสังหารในโลกของคนเป็น  ตอนนำร่องปล่อยฉายเมื่อวันที่ 25 พฤษภาคม พ.ศ. 2562 ก่อนจะเริ่มฉายซีรีส์เมื่อวันที่ 31 ตุลาคม พ.ศ. 2563

ซีรีส์แอนิเมชันผลิตโดยสตูดิโอสพินเดิลฮอร์ส (SpindleHorse) ฤดูกาลแรกปล่อยฉายเฉพาะบนช่องยูทูบของเมดราโน ฤดูกาลที่ 2 ฉายเมื่อวันที่ 30 กรกฎาคม พ.ศ. 2565 ซีรีส์สั้นภาคแยกชื่อเรื่องว่า เฮลลูวา ช็อตส์ (Helluva Shorts) ปล่อยฉายในเดือนเมษายน พ.ศ. 2567 

ในเดือนเมษายน พ.ศ. 2568 มีการประกาศว่าฤดูกาลที่ 3 และ 4 จะปล่อยฉายทางไพรม์วิดีโอก่อน แล้วจึงปล่อยฉายทางยูทูบหลังจากนั้นอีก 1 เดือน ตอนนำร่องที่ทำขึ้นใหม่ปล่อยฉายทางไพรม์วิดีโอในวันที่ 10 กันยายน พ.ศ. 2568 พร้อมกับปล่อยสองฤดูกาลแรก ซึ่งทั้งหมดไม่เซ็นเซอร์

 เนื้อเรื่อง 
ซีรีส์เป็นเรื่องราวเกี่ยวกับงานรับจ้างต่าง ๆ ของเหล่าพนักงานในบริษัท อ.ม.ป. (องค์การฆ่ามหาประลัย) บริษัทลอบสังหารในนรกที่บริหารโดยอิมป์ สมาชิกของ อ.ม.ป. ประกอบด้วย บลิตซ์ (Blitzo; ไม่ออกเสียงตัวโอ) หัวหน้าของกิจการ, ม็อกซี่ (Moxxie) ผู้เชี่ยวชาญอาวุธ, มิลลี่ (Millie) กำลังบุกหลัก และลูน่า (Loona) หมานรกผู้เป็นพนักงานต้อนรับและเป็นลูกสาวบุญธรรมของบลิตซ์ บริษัท อ.ม.ป. สามารถเข้าสู่โลกคนเป็นเพื่อปฏิบัติภารกิจจากการว่าจ้างของวิญญาณในนรก โดยการใช้คัมภีร์โบราณที่ได้รับมาจากสโตลาส (Stolas) เจ้าชายปีศาจโกอีเชีย (Goetia) แห่งนรก

ซีรีส์เรื่องนี้มีกลุ่มตัวละครและเส้นเรื่องที่แตกต่างจาก โรงแรมนรกหรรษา ที่เป็นอีกซีรีส์หนึ่งที่สร้างสรรค์โดยเมดราโน แม้ว่าจะเป็นเรื่องราวที่เกิดขึ้นในจักรวาลของเนื้อเรื่องเดียวกัน เมดราโนระบุว่าซีรีส์ทั้ง 2 เรื่องเกิดขึ้นในนรกเช่นเดียวกัน โดย เฮลลูวา บอส บอสวายป่วง ทะลวงนรก นั้นเป็นเรื่องราวเกี่ยวกับ "ตัวละครและสังคมที่มีอยู่แล้วในนรก" โดยมีจุดเน้นหลักที่สัมพันธภาพระหว่างบุคคลในหมู่ตัวละคร ส่วน โรงแรมนรกหรรษา เป็นเรื่องราวเกี่ยวกับการไถ่บาปและผลที่ตามมา

 ตอน 

 หมายเหตุ 

 อ้างอิง 

 แหล่งข้อมูลอื่น 
 ช่อง
 เฮลลูวา บอส บอสวายป่วง ทะลวงนรก ที่แอมะซอนไพรม์วิดีโอ



หมวดหมู่:โรงแรมนรกหรรษา
หมวดหมู่:เว็บซีรีส์
หมวดหมู่:การ์ตูนทีวีแอนิเมชันอเมริกันที่เริ่มออกอากาศตั้งแต่ พ.ศ. 2562
หมวดหมู่:การ์ตูนทีวีแอนิเมชันภาคแยก
หมวดหมู่:บันเทิงคดีเกี่ยวกับการลอบสังหาร
หมวดหมู่:บันเทิงคดีเกี่ยวกับชีวิตหลังความตาย
หมวดหมู่:นรกในวัฒนธรรมประชานิยม
หมวดหมู่:การฆ่าล้างเผ่าพันธุ์ในบันเทิงคดี
หมวดหมู่:รายการโทรทัศน์เกี่ยวกับความตาย
หมวดหมู่:ปิศาจในวัฒนธรรมประชานิยม
หมวดหมู่:แอนิเมชันเกี่ยวกับความหลากหลายทางเพศ